**Passio sanctarum Seraphiae et Sauinae (BHL 7586)**

Cum dies itaque metuendus innotuisset persecutionis Christianis,

multi etiam per orbem terrarum subirent in nomine Christi

169

martyria, erat sancta uirgo Seraphia apud oppidum Vendinensium,

ciuis Antiochena, in domo Sauinae, quae fuit uxor Valentini et filia

Herodis quondam Metallarii, quae sub Vespasiano Augusto ter in

urbe Roma candidam dedit Romanis. Cum igitur eius filia memorata

sancta Seraphia morabatur, suadens etiam illam, ut Iesu

Christi domini notitiam gereret. Credens itaque sancta Sauina in

domino Iesu, crescebat in fide et bona conuersatione.

Ad quam tunc misit Berillus preses, ut sanctam Dei uirginem

raperent ad tribunal. Primum quidem illustrissima femina sancta

Sauina, adhibitis pueris seu puellis, restitit illis. Et post paululum

dixit ad eam sancta Seraphia: «Domina mea mater, permitte michi,

ut eam: tantummodo ora, et fidens esto in dominum Iesum Christum.

Credo enim ego, etsi indigna et peccatrix sum, quod di-

170

gnam me faciat dominus meus Iesus Christus sanctis suis ancillam

suam». Dicit ad eam Sauina: «Filia mea et domina mea, uirgo

Seraphia, aut uiuere tecum aut mori tecum: non te dimittam».

Et cum ei satis imminerent, iussit sibi parari basternam, et

perrexit ad pretorium. Cumque nuntiatum fuisset presidi Sauinam

illustrissimam feminam ante fores pretorii stare, habentem

etiam secum illam Christianam Seraphiam, quo audito, preses surrexit

et egressus in porticum pretorii honorans et dicens: «Quid

tibi ipsa derogas? Aut quare temetipsam uilem reddis? Aut quare

non consideras, quae es, aut cuius filia es? Coniunxisti enim te

Christianis, et oblita es natales tuos et memoriam tanti uiri, cuius

fuisti, et deorum, quorum iram uereor, ne incurras. Reuertere

magis in domum tuam, et dimitte illam nefandam, quae maleficiis

te et plures demutauit a deorum cultura». Sauina respondit:

«Illius sanctae puellae maleficiis utinam et tu suadereris, sicuti et

ego ab ea iuste suasa sum, ut ab immundis recederem ydolis, et uerum

et certissimum agnoscerem Deum, qui bonos ad eternam uocat

uitam, et malos in penam relinquit perpetuam!». Preses tunc

quidem reueritus illam, recepit se in pretorium; illa autem cum

sancta Dei uirgine reuersa est in domum suam.

Preses uero post diem tertium parauit lusorium trans pontem

super arcum Bini, ubi solebat fieri themela, et iussit officio, ut ad-

171

duceretur Seraphia. Quam cum rapuisset eam officium, sancta

Sauina secuta est eam pedibus, et uenit ad eam ad lusorium. Et

cum uidisset se non posse illam adiuuare, exclamauit dicens presidi:

«Canis rabide Asiatice, noli contra salutem tuam sanctam Dei uirginem

et dominam tuam contristare iniuriis: prope est enim, immo

adest Christus, dominus noster, qui te et imperatores tuos torquebit

sempiternis tormentis, qui tanta mala excogitauerunt seruientibus

Deo uiuo!». Et recepit se in domum suam cum magno fletu.

Preses uero iussit sisti sanctam Seraphiam, dicens illi: «Sacrifica

diis immortalibus, quibus sacrificauerunt domini imperatores».

Seraphia dixit: «Timeo et colo omnipotentem Deum, qui fecit

172

celum et terram, et quae sunt in eis. Nam deos, quos iubes me

adorare, non sunt dii, sed sunt demonia, et ideo non licet michi

adorare eos, quia Christiana sum». Preses dixit: «Accede igitur

et sacrifica Christo tuo». Seraphia respondit: «Ego cotidie illi

offero sacrificia adorans illum et deprecans die ac nocte». Preses

dixit: «Et ubi est templum Christi tui, uel quod sacrificium illi

offers?». Serapia respondit: «Vt me ipsam mundam exhibeam

per castam conuersationem, et ut alios adducam ad illam professionem

per ipsius misericordiam». Preses dixit: «Hoc est templum

Dei et sacrificium Christi tui?». Serapia dixit: «Maius nichil est

quam uerum Deum cognoscere et pie uiuere et illi seruire». Preses

dixit: «Ergo tu es ipsa templum Dei tui, ut dicis». Seraphia

respondit: «Si, ipso iuuante, munda permansero, illius sum templum;

sic enim dicit Diuina Scriptura: “Vos estis templum Dei uiui

et Spiritus Dei habitat in uobis”». Preses dixit: «Si ergo uiolata

fueris, desinis esse templum Dei tui». Seraphia respondit: «Dicit

Scriptura Diuina: “Si quis templum Dei uiolauerit, disperdet illum

Deus”».

Preses autem peccatum ignorans, iussit duobus iuuenibus lasciuis

Egyptiis eam tradi, ut eam per integram noctem uterentur:

173

quam suscipientes horridi iuuenes, perduxerunt eam in locum secretum,

ubi erat cubiculum ualde obscurissimum. Tunc stans

sancta Seraphia in memorato cubiculo orabat dicens: «Sancte, sancte,

sancte, te inuoco, domine Iesu Christe, qui es uerus custos et

conseruator. Te inuoco, domine Iesu Christe, qui es lumen et

gaudium sempiternum. Te inuoco, domine Iesu Christe, qui sanctos

apostolos tuos in carceris custodia detentos, clausis ianuis, uisitasti

et confortasti. Adesto nunc, precor, et michi miserere, peregrinae

ancillae tuae Seraphiae, et libera me a sordida cogitatione

iuuenum istorum. Obscurentur oculi eorum, ut non ualeant me

contingere, ancillam tuam in te confidentem, et non contaminent

sigillum tuum, tua consecratione signatum. Confunde impudentiam

eorum, et munda me a coinquinatione carnis, et ad te iube

me transire. Et adesto, Domine, cum ancilla tua Sauina, corrobora

eam in tua magnitudine, domine Iesu Christe, ut non inimicus

diabolus exultet super eam, quia multum sustinuit propter nomen

sanctum tuum circa me, ancillam tuam. Domine Iesu Christe,

exaudi me, qui es benedictus et gloriosus et superlaudabilis Filius

cum Patre et Spiritu sancto in secula seculorum. Amen». Et

cum memorati iuuenes circa horam noctis primam cepissent contra

propositum uirginis Christi accedere, subito sonus magnus factus

est et terrae motus horribilis, ita ut per totum oppidum sentiretur.

Iuuenes autem illi tremefacti ceciderunt exanimes in terra, mem-

174

bris omnibus resoluti: sancta uero Dei ancilla, immaculata, uidens

adesse celeste auxilium, extensis ad celum puris manibus, pernoctauit

deprecans Dominum.

Diluculo autem properauerunt missi a prophanissimo preside,

ut uocarent iuuenes et, si precepta implessent, maligni interrogarentur.

Ingressi autem inuenerunt sanctam Dei uirginem orantem;

iuuenes uero deiectos in terram, uelut mortuos, penitus non

habentes potestatem erigendi se, sed neque loqui poterant; tantummodo

oculi eorum erant aperti corporaliter. Concursus autem factus

est non modicus: preses autem, cum audisset, iussit preparari

tribunal et perduci sanctam Dei ancillam. Et cum ducta fuisset,

preses dixit: «Quid est, puella: fecerunt iuuenes illi satis desiderio

tuo, an delectaris adhuc?». Sancta Seraphia respondit: «Tu quidem

secundum peruersam mentem tuam, quam peruertit et possedit

inimicus diabolus, irridens, loqueris; ego autem iuuenes, quos

dicis, nec sensi, nec fuerunt mecum». Preses dixit: «Quid ergo?

Hac nocte tecum non fuerunt?». Seraphia respondit: «Mecum

fuit, cuius sum, et ad quem pertineo». Preses dixit: «Quis est

ille?». Seraphia respondit: «Custos et conseruator meus, dominus

Iesus Christus». Preses dixit: «Quid tantam multitudinem

tricas? Dic michi, quomodo uel quibus maleficiis iuuenes eneruasti?».

Seraphia respondit: «Nobis Christianis non licet esse maleficos:

nam, quos per maleficia uestra interfecistis, noster et omnium

dominus Iesus Christus inuocatus uiuificat eos».

Preses dixit: «Si ergo superat Christus tuus omnem maleficam

artem, inuoca eum propter iuuenes illos, ut reddatur illis sani-

175

tas pristina, et dicent, si luserunt tecum per noctem aut non.

Ego certissime scio, quia ideo in quibusdam illos maleficiis dementes

fecisti, ne te de turpitudine tua detegerent». Seraphia dixit:

«Deus, cuius ego ancilla sum, omnipotens est, et apud illum

nichil impossibile est». Preses dixit: «Igitur, si apud illum

Deum tuum nichil impossibile est, fac, ut iuuenes illi ad se redeant

et loquantur». Seraphia respondit: «Vt tu suspicaris, maleficia

ego ignoro, sed oratio michi est ad Deum meum, per quam prestat

non michi tantum sed omnibus inuocantibus eum ex toto corde».

Preses dixit: «Quomodo uis; fac tantum, ut loquantur iuuenes:

et tunc uidebimus integritatem tuam». Seraphia respondit:

«Iam tibi dixi, quia maleficia facere nescio, sed orare et exorare

Deum, ut annuat». Preses dixit: «Perge igitur ad locum, ubi

sunt iuuenes: et precare super eos Deum tuum». Seraphia respondit:

«Vt non alii fraudentur miraculo aut male sentiant, sicut

et tu, quid opus est, ut ego illuc uadam? Iube eos huc perduci in

conspectum horum omnium». Et iussit preses perduci iuuenes;

quos portantes manibus perduxerunt ad tribunal. Erant quasi

numquam habuissent linguam, nec pedes ad ambulandum, neque

manus ad palpandum: omnibus enim membris erant omnino resoluti.

Igitur, omnibus mirantibus, preses dixit: «Seraphia, precare

nunc Christum tuum super istorum sanitatem». Sancta uero Se-

176

raphia extendens in celum manibus, dixit: «Domine omnipotens

Deus, qui fecisti celum et terram, mare et omnia, quae in eis sunt;

qui per sanctos apostolos tuos mortuos resuscitasti, leprosos mundasti,

demones fugasti, mutis linguam donasti, surdis auditum prestitisti,

nunc, precor, exaudi me ancillam tuam confidentem in te, et

ne dissimules propter hunc infelicem et incredulum, sed releua

iuuenes istos in conspectu omnium exspectantium te per meam

orationem ad confusionem istius stulti, qui insanit aduersum credentes

in te. Accelera, Domine, ut cognoscant, quia tu es Deus

solus, qui facis mirabilia, et non alius preter te». Et accedens,

tetigit iuuenes illos, dicens: «In nomine domini nostri Iesu Christi

erigite uos in statu uestro!». Qui mox, ut audierunt, exiluerunt,

et steterunt in pedibus suis, et ceperunt loqui.

Et cum haec uidisset populus et mirarentur, preses dixit:

«Videtis, quia non implebat artem maleficii sui, nisi eos manibus

perpalpasset». Et ait preses iuuenibus: «Quid faciendo, haec

mulier dementes uos fecit et resolutos?». Iuuenes dixerunt:

«Domine preses, nos secundum preceptum sublimitatis tuae mox

ut ad illam accederemus, ingressus est quidam iuuenis decore mirae

magnitudinis ualde; et totus splendebat sicut sol, et stetit inter nos

et puellam hanc: et prae claritate illius tremor et caligo et defectio

nos comprehendit, et exinde iam non habuimus sensum usque modo:

cognosce autem, domine preses, quia haec puella aut malefica

est, aut uere Deus eius magnus est!». Preses ad puellam dixit:

«Dic michi, Seraphia, genus maleficorum, quibus artibus haec facis:

et mox te dimittam». Seraphia respondit: «Ego maleficia

odi: sed omnes, qui Christiani sunt, Christum nominantes, maleficia

ad nichilum redigent, et non ualebunt nocere eos».

177

Preses dixit: «Ecce iam nunc uideam, si ualebit ars tua et, si

non sacrificaueris, caput tuum faciam incidi!». Seraphia respondit:

«Fac, quod uis, non sacrifico demoniis nec facio uoluntatem

patris tui Satanae, quia Christiana sum!». Et iussit ei preses apponi

duas lampades ardentes, et cum applicatae fuissent lampades,

mox extinctae sunt; et qui lampades tenebant, ceciderunt retrorsum.

Sancta autem Seraphia, eleuans oculos suos ad celum, dicebat:

«Domine Iesu Christe, erubescant et conturbentur nimis omnes

inimici mei; auertantur retrorsum et confundantur ualde uelociter».

Preses dixit: «Sacrifica diis, ne moriaris!». Seraphia respondit:

«Ideo autem non sacrifico diis uestris, ne moriar morte

uestra». Preses dixit: «Biothanata et malefica, audi imperiale

preceptum, et sacrifica diis immortalibus et libera te de cruciatibus

et morte!». Seraphia respondit: «Biothanati et malefici uos estis,

qui negatis Deum uiuum et uerum, et demonia adorando cum ipsis

178

pariter estis perituri! Deo autem immortali ego meipsam offero

sacrificium, si me dignatur suscipere, licet peccatricem, tamen

Christianam».

Preses autem iussit eam fustibus cedi. Et cum cederetur,

subito terrae motus factus est magnus; et quasi astula de fustibus,

unde cedebatur sancta Dei uirgo, attigit dextrum oculum presidis:

quem oculum post triduum amisit. Tunc repletus furore preses

dedit sanctae Dei puellae capitalem sententiam, dicens quoniam:

«Seraphiam non solum imperialia precepta contemptricem, uerum

etiam tantis deprehensam maleficiis gladio iussi percuti».

Et incisum est caput sanctae uirginis Christi Seraphiae trans

arcum Faustini, iuxta aream Vindiciani ducis ducum. Passa est

179

autem sancta Seraphia quarto Kalendas Augustas, regnante domino

nostro Iesu Christo, qui uiuit et regnat cum Deo Patre in unitate

Spiritus Sancti per immortalia secula seculorum. Amen.

180